જો તમે સોસાયટીનું સફળતાપૂર્વક રીડેવલપમેન્ટ કરવા ઇચ્છતા હો તો તમારું સૂત્ર હોવું જોઈએ, ‘રીડેવલપમેન્ટ સાથે બેટર અને સેફ ડેવલપમેન્ટ.’ (જે ડેવલપરે જૂના પ્રોજેક્ટમાં ઓસી નથી લીધું એવા ડેવલપરોએ સોસાયટીનું ટેન્ડર ન ભરી શકે એવી કન્ડિશન મૂકવી જોઈએ.) ડેવલપરની પસંદગીનું ધોરણ ઊંચું રાખવું જોઈએ. એ માટે એના પહેલાંના પ્રોજેક્ટ્સની કન્સ્ટ્રક્શન ક્વૉલિટી, ટાઇમબાઉન્ડ ડિલિવરી તેમ જ કાયદાકીય ઉલ્લંઘન નથી કર્યું એ બાબતો ચેક કરી લેવી જોઈએ. ઑક્યુપેશન સર્ટિફિકેટ લાવ્યા પહેલાં બિલ્ડરનો દસથી પંદર ટકા જેટલો માલ એ વેચી ન શકે એવી જોગવાઈ પણ તમારા ઍગ્રીમેન્ટમાં હોવી જરૂરી છે.